
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 676 

19 Μαρτίου 2014 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Προγραμματική Συμφωνία και εξουσιοδότηση υπο¬ 
γραφής σχετικά με την εκτέλεση του έργου ευ¬ 
θύνης του Υπουργείου Πολιτισμού και Αθλητισμού 
«Προμήθεια πληροφοριακής υποδομής ως υπηρε¬ 
σία για τη διαχείριση ηλεκτρονικού εισιτηρίου ει¬ 


σόδου σε αρχαιολογικούς χώρους». 1 

Σύσταση θέσεων προσωπικού, ιεραρχικό επίπεδο λει¬ 
τουργίας και καθήκοντα του προϊσταμένου του 
Γραφείου Ειδικών Εμπειρογνωμόνων του Εισαγ¬ 
γελέα Εγκλημάτων Διαφθοράς Αθηνών. 2 


Αυτοδίκαιη ένταξη των υπηρετούντων μελών της κα¬ 
τηγορίας Ειδικού και Εργαστηριακού Διδακτικού 
Προσωπικού (Ε.Ε.ΔΙ.Π.) κλάδου II του Πανεπιστη¬ 
μίου Θεσσαλίας σε αντίστοιχες οργανικές θέσεις 
της κατηγορίας Εργαστηριακού Διδακτικού Προ¬ 


σωπικού (Ε.ΔΙ.Π.). 3 

ΑΠΟΦΑΣΕΙ Σ 

Αριθμ. ΥΠΠΟΑ/ΓΔΔΥ/ΔΙΠΤ/63716/7750/658 (1) 


Προγραμματική Συμφωνία και εξουσιοδότηση υπογρα¬ 
φής σχετικά με την εκτέλεση του έργου ευθύνης του 
Υπουργείου Πολιτισμού και Αθλητισμού «Προμήθεια 
πληροφοριακής υποδομής ως υπηρεσία για τη δια¬ 
χείριση ηλεκτρονικού εισιτηρίου εισόδου σε αρχαι¬ 
ολογικούς χώρους». 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του Ν. 2860/2000 (ΦΕΚ 251/Α/14-11-2000) 
Διαχείριση, Παρακολούθηση καιΈλεγχος του Κοινοτικού 
Πλαισίου Στήριξης και άλλες Διατάξεις όπως τροπο¬ 
ποιήθηκε και ισχύει, και ειδικότερα το άρθρο 24 αυτού. 

2. Τις διατάξεις του Ν. 3614/2007 (ΦΕΚ 267/Α/ 
03-12-2007) «Διαχείριση, έλεγχος και εφαρμογή αναπτυ¬ 
ξιακών παρεμβάσεων για την προγραμματική περίοδο 
2007 - 2013», όπως τροποποιήθηκε και ισχύει και ειδι¬ 
κότερα το άρθρο 32 παρ. 2 αυτού. 

3. Τα άρθρα 54 και 90 του «Κώδικα Νομοθεσίας για 
την Κυβέρνηση και τα κυβερνητικά όργανα» που κυρώ¬ 
θηκε με το πρώτο άρθρο του Π.Δ. 63/2005 (ΦΕΚ 98/Α/ 
22-04-2005). 


4. Το Π.Δ. 191/2003 (ΦΕΚ 146/Α/13.06.2013) «Οργανισμός 
του Υπουργείου Πολιτισμού». 

5. Την υπ' αρ. 10071/23-03-2001 κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Εθνικής Οικονομίας και Οικονομικών 
«Σύσταση Ανώνυμης Εταιρίας “Κοινωνία της Πληροφο¬ 
ρίας Α.Ε.”» (ΦΕΚ 324/Β/27-03-2001), όπως έχει τροποποι¬ 
ηθεί και ισχύει σήμερα με την υπ’ αρ. ΔΙΔΚ/ΚτΠ/20310/ 
22-09-2010 απόφαση της Υφυπουργού Εσωτερικών 
Αποκέντρωσης και Ηλεκτρονικής Διακυβέρνησης (ΦΕΚ 
1584/Β/29-09-2010). 

6. Την υπ’ αρ. 263/24-04-2002 κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Εθνικής Οικονομίας και Οικονομικών «Κύ¬ 
ρωση του Κανονισμού Προμηθειών της Εταιρίας “Κοι¬ 
νωνία της Πληροφορίας Α.Ε.”» (ΦΕΚ 528/Α/29-04-2002). 

7. Το Π.Δ. 60/2007 (ΦΕΚ 64/Α/16-03-2007) «Προσαρμογή 
της Ελληνικής Νομοθεσίας στις διατάξεις της Οδηγίας 
2004/18/ΕΚ “περί συντονισμού των διαδικασιών σύναψης 
δημοσίων συμβάσεων έργων, προμηθειών και υπηρεσι¬ 
ών” όπως τροποποιήθηκε με την Οδηγία 2005/51/ΕΚ της 
Επιτροπής και την Οδηγία 2005/75/ΕΚ του Ευρωπαϊκού 
Κοινοβουλίου και του Συμβουλίου της 16ης Νοεμβρίου 
2005». 

8. Την υπ’ αρ. ΔΙΔΚ/ΚτΠ/οικ.27983 απόφαση του Υφυ¬ 
πουργού Διοικητικής Μεταρρύθμισης και Ηλεκτρονικής 
Διακυβέρνησης, «Τροποποίηση του Καταστατικού της 
Ανώνυμης Εταιρείας Κοινωνία της Πληροφορίας Α.Ε.» 
και εκ νέου κωδικοποίησή του (ΦΕΚ 3187/Β/30-11-2012). 

9. Τη χρηματοδότηση της ΚτΠ Α.Ε. από τις πιστώσεις 
του Προγράμματος Δημοσίων Επενδύσεων για τις ανά¬ 
γκες της Προγραμματικής Συμφωνίας. 

10. Το Π.Δ. 118/2013 (ΦΕΚ 152/Α/25.06.2013) περί ίδρυσης 
του Υπουργείου Πολιτισμού και Αθλητισμού. 

11. Το γεγονός ότι από την εφαρμογή της απόφασης 
αυτής δεν προκαλείται δαπάνη σε βάρος του Τακτικού 
Προϋπολογισμού, αποφασίζουμε: 

1. Την υπογραφή Προγραμματικής Συμφωνίας μετα¬ 
ξύ του Υπουργείου Πολιτισμού και Αθλητισμού και της 
Εταιρείας με την επωνυμία «Κοινωνία της Πληροφορίας 
Α.Ε.» (ΚτΠ Α.Ε.) για τον ορισμό της ως Δικαιούχου για την 
εκτέλεση του ακόλουθου έργου ευθύνης του Υπουργεί¬ 
ου Πολιτισμού και Αθλητισμού «Προμήθεια Πληροφορια¬ 
κής υποδομής ως υπηρεσία για τη διαχείριση ηλεκτρο¬ 
νικού εισιτηρίου εισόδου σε αρχαιολογικούς χώρους 
ευθύνης του Υπουργείου Πολιτισμού και Αθλητισμού». 

2. Τον ορισμό του Υπουργείου Πολιτισμού και Αθλη¬ 
τισμού ως Κυρίου του περιγραφόμενου στην προηγού¬ 
μενη παράγραφο της παρούσας έργου. 

3. Την εξουσιοδότηση για τη διαπραγμάτευση του 
περιεχομένου και των όρων της Προγραμματικής Συμ¬ 
φωνίας, καθώς και την υπογραφή της, από την Γενική 
Γραμματέα του Υπουργείου Πολιτισμού και Αθλητισμού 
για λογαριασμό του Κυρίου τουΈργου. Η όλη διαδικασία 
να ολοκληρωθεί το ταχύτερο δυνατόν. 

4. Ο προϋπολογισμός της Προγραμματικής Συμφωνίας 
ανέρχεται στο ποσό των εβδομήντα τριών χιλιάδων οκτα¬ 
κόσιων ευρώ (73.800,00 €), περιλαμβανομένου 23% ΦΠΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2014 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 14552 οικ. (2) 

Σύσταση θέσεων προσωπικού, ιεραρχικό επίπεδο λει¬ 
τουργίας και καθήκοντα του προϊσταμένου του Γ ρα¬ 
φείου Ειδικών Εμπειρογνωμόνων του Εισαγγελέα 
Εγκλημάτων Διαφθοράς Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

Τις διατάξεις: 

α) του άρθρου 2 παρ. 3Α του ν. 4022/2011 «Εκδίκαση 
πράξεων διαφθοράς πολιτικών και κρατικών αξιωμα- 
τούχων, υποθέσεων μεγάλου κοινωνικού ενδιαφέροντος 
και μείζονος Δημοσίου Συμφέροντος και άλλες δια¬ 
τάξεις» (Α' 219), όπως συμπληρώθηκε με τις διατάξεις 
του άρθρου 8 παρ. Ια του Ν. 4205/2013 «Ηλεκτρονική 
επιτήρηση υποδίκων, καταδίκων και κρατουμένων σε 
άδεια και άλλες διατάξεις» (Α' 242) και τροποποιήθηκε 
με τις διατάξεις του άρθρου 14 παρ. 2 του Ν. 4236/2014 
«Για την ενσωμάτωση των Οδηγιών 2010/64/ΕΕ του Ευ¬ 
ρωπαϊκού Κοινοβουλίου και του Συμβουλίου της 20ης 
Οκτωβρίου 2010 σχετικά με το δικαίωμα σε διερμηνεία 
και μετάφραση κατά την ποινική διαδικασία (Ε 280) και 
2012/13/ΕΕ του Ευρωπαϊκού Κοινοβουλίου και του Συμ¬ 
βουλίου της 22ας Μάίου 2012 σχετικά με το δικαίωμα 
ενημέρωσης στο πλαίσιο ποινικών διαδικασιών (1_ 142) 
και άλλες διατάξεις» (Α' 33). 

β) του ν. 1756/1988 «Κώδικας οργανισμού δικαστηρίων 
και κατάστασης δικαστικών λειτουργών»,όπως ισχύει 
(Α' 35). 

γ) του ν. 2812/2000 «Κώδικας Δικαστικών Υπαλλήλων» 
(Α'67). 

δ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα», που κυρώθηκε 
με το άρθρο πρώτο του Π.Δ. 63/2005 (Α' 98). 

ε) του Ν. 4024/2011 (Α' 226) «Συνταξιοδοτικές ρυθμίσεις, 
ενιαίο μισθολόγιο-βαθμολόγιο, εργασιακή εφεδρεία και 
άλλες διατάξεις εφαρμογής του μεσοπρόθεσμου πλαισί¬ 
ου δημοσιονομικής στρατηγικής 2012-2015», όπως ισχύει. 

στ) του άρθρου 22 του Ν. 2362/1995 «Περί Δημόσιου 
Λογιστικού, ελέγχου των δαπανών του Κράτους και άλ¬ 
λες διατάξεις» (Α' 247). 


ζ) του Π.Δ. 113/2010 «Ανάληψη υποχρεώσεων από τους 
διατάκτες» (Α' 194). 

η) του Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (Α' 221). 

0) του Π.Δ. 185/2009 «Ανασύσταση του Υπουργείου 
Οικονομικών κ.λπ.» (Α' 213). 

ι) του Π.Δ. 36/2000 «Οργανισμός του Υπουργείου Δι¬ 
καιοσύνης», όπως ισχύει (Α' 29). 

κ) του Π.Δ. 50/2001 «Καθορισμός των προσόντων διο¬ 
ρισμού σε θέσεις φορέων του δημόσιου τομέα» (Α' 39). 

2) την υπ’ αριθμ. Υ 48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (Β' 2105). 

3) Την με αριθμ. 12425/21-2-2014 γνώμη του Εισαγγελέα 
Εγκλημάτων Διαφθοράς Αθηνών. 

4) Το γεγονός ότι από τις διατάξεις της παρούσας 
απόφασης προκαλείται σε βάρος του Κρατικού Προϋ¬ 
πολογισμού ετήσια δαπάνη ύψους 5.040 ευρώ, η οποία 
για το τρέχον έτος ανέρχεται στα 4.200 ευρώ περίπου. 
Η εν λόγω δαπάνη, για το τρέχον έτος θα καλυφθεί από 
τις εγγεγραμμένες πιστώσεις του προϋπολογισμού του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων (Ε.Φ 17-210 ΚΑΕ 0215.), για δε τα επόμενα 
έτη από τις πιστώσεις που θα εγγράφονται για τον 
σκοπό αυτόν στον ανωτέρω προϋπολογισμό. 

5) Την με αριθμό 106080/2013 βεβαίωση για τη δέσμευ¬ 
σης της πίστωσης, αποφασίζουμε: 

Άρθρο 1 

Σύσταση θέσεων προσωπικού 

Συνιστώνται σαράντα πέντε (45) θέσεις επιστημονικού, 
διοικητικού και βοηθητικού προσωπικού στο Γραφείο 
Ειδικών Εμπειρογνωμόνων (εφεξής Γ ραφείο) της Εισαγ¬ 
γελίας Εφετών Αθηνών, για την υποστήριξη του έργου 
του Εισαγγελέα Εγκλημάτων Διαφθοράς, οι οποίες κα- 
τανέμονται ως εξής: 

είκοσι δύο (22) ενιαίες θέσεις ειδικού επιστημονικού 
προσωπικού, 

δεκαπέντε (15) ενιαίες θέσεις προσωπικού κατηγορίας 
ΠΕ ή ΤΕ, 

πέντε (5) θέσεις διοικητικού προσωπικού κατηγορίας ΔΕ, 
τρεις (3) θέσεις βοηθητικού προσωπικού. 

Άρθρο 2 

Προσόντα επιλογής 

Γ ια την επιλογή σε θέση ειδικού επιστημονικού προ¬ 
σωπικού πέραν των προβλεπομένων στο Π.Δ. 50/2011 
(Α' 39) προσόντων, απαιτείται πολύ καλή γνώση μιας 
τουλάχιστον ξένης γλώσσας και επιστημονική εξειδί- 
κευση σε ένα από τα παρακάτω γνωστικά αντικείμενα: 
Οικονομική Επιστήμη, 

Χρηματοοικονομικά, 

Λογιστική, 

Ελεγκτική, 

Τραπεζική, Χρηματοπιστωτικές εργασίες και συναλ¬ 
λαγές, 

Φορολογία, 

Διοικητική Επιστήμη ή Οργάνωση και Διοίκηση, 
Επιχειρησιακή Έρευνα, 

Ευρωπαϊκές Οικονομικές Σπουδές, 

Δημόσια Διοίκηση, 

Οικονομική της Υγείας ή Διοίκηση της υγείας 
Οικονομική της Ενέργειας ή Διαχείριση της ενέργειας 

Πληροφορική - Επιστήμη υπολογιστών 

Επιστήμη Μηχανικών όλων των ειδικοτήτων, 

Περιβαλλοντικές Επιστήμες 

Οι θέσεις προσωπικού κατηγορίας ΠΕ ή ΤΕ καταλαμ¬ 
βάνονται από προσωπικό όλων των κλάδων. Για την 
επιλογή στις θέσεις αυτές απαιτείται καλή γνώση μιας 
τουλάχιστον ξένης γλώσσας και πολύ καλή γνώση χει¬ 
ρισμού Η/Υ. 

Για την επιλογή σε θέση διοικητικού προσωπικού κα¬ 
τηγορίας ΔΕ απαιτείται πολύ καλή γνώση χειρισμού Η/Υ. 

Οι θέσεις βοηθητικού προσωπικού καταλαμβάνονται 
από προσωπικό των κατηγοριών ΔΕ ή ΥΕ, ειδικότητας 
οδηγών, επιμελητών ή τεχνικών. 

Άρθρο 3 

Επίπεδο λειτουργίας Γ ραφείου - 
Καθήκοντα Προϊσταμένου 

Το ιεραρχικό επίπεδο λειτουργίας του Γ ραφείου ορί¬ 
ζεται επιπέδου Διεύθυνσης, η δε ιεραρχική θέση του 
προϊσταμένου αντιστοιχεί σε θέση προϊσταμένου Διεύ¬ 
θυνσης για όλες τις συνέπειες και η θητεία του σε αυτήν 
λαμβάνεται υπόψη για την περαιτέρω βαθμολογική και 
μισθολογική του εξέλιξη. 

Ο προϊστάμενος του Γ ραφείου Ειδικών Εμπειρογνω¬ 
μόνων είναι ο διοικητικός και πειθαρχικός προϊστάμενος 
των υπαλλήλων του Γ ραφείου, σύμφωνα με τις κείμενες 
διατάξεις. 

Τ α καθήκοντα του προϊσταμένου του Γ ραφείου είναι 
τα εξής: 

Η αποτελεσματική υποστήριξη του Εισαγγελέα Εγκλη¬ 
μάτων Διαφθοράς κατά το σχεδίασμά και την υλοποί¬ 
ηση του έργου του και η υποβολή εισηγήσεων στον 
Εισαγγελέα για τη βέλτιστη λειτουργία του Γ ραφείου. 

Η διοίκηση και οργάνωση του Γ ραφείου, καθώς και ο 
συντονισμός και η παρακολούθηση του προσωπικού για 
την επίτευξη των τιθέμενων στόχων και την υλοποίηση 
του έργου του 

Εισαγγελέα Εγκλημάτων Διαφθοράς. 

Η συνεργασία με υπηρεσίες του Δημοσίου ή του ευ¬ 
ρύτερου Δημόσιου τομέα για ζητήματα που αφορούν 
στην εύρυθμη λειτουργία του Γ ραφείου. 

Η συγκρότηση ελεγκτικών ομάδων, όπου απαιτείται, 
για τη διενέργεια των ελέγχων που παραγγέλλει ο Ει¬ 
σαγγελέας Εγκλημάτων Διαφθοράς καθώς και η έκδοση 
και κατανομή των εντολών ελέγχου στο επιστημονικό 
προσωπικό, λαμβάνοντας υπόψη τις ιδιαίτερες γνώσεις 
ενός εκάστου. 

Η παρακολούθηση της πορείας των ελέγχων που 
διενεργεί το επιστημονικό προσωπικό με σκοπό την 
έγκαιρη ολοκλήρωσή τους. 

Η συμμετοχή στην αξιολόγηση του προσωπικού του 
Γ ραφείου, σύμφωνα με την κείμενη νομοθεσία. 

Κάθε άλλο θέμα που του ανατίθεται με πράξη του 
Εισαγγελέα Εγκλημάτων Διαφθοράς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΟΙΚΟΝΟΜΙΚΩΝ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΡΗΣΤΟΣ ΣΤΑΪΚΟΥΡΑΣ ΧΑΡΑΛΑΜΠΟΣ ΑΘΑΝΑΣΙΟΥ 


Αριθμ. 2747 (3) 

Αυτοδίκαιη ένταξη των υπηρετούντων μελών της κα¬ 
τηγορίας Ειδικού και Εργαστηριακού Διδακτικού 
Προσωπικού (Ε.Ε.ΔΙ.Π.) κλάδου II του Πανεπιστημί¬ 
ου Θεσσαλίας σε αντίστοιχες οργανικές θέσεις της 
κατηγορίας Εργαστηριακού Διδακτικού Προσωπι¬ 
κού (Ε.ΔΙ.Π.). 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Π.Δ. 83/1984, όπως τροποποιήθηκε 
και ισχύει σήμερα. 

2. Τις διατάξεις του Π.Δ. 167/1988 (ΦΕΚ 76/τ.Α'/22.4.1988) 
Ιδρυση θέσεων Ε.Ε.Π. και Ε.Δ.Τ.Π. στο Πανεπιστήμιο Θεσ¬ 
σαλίας. 

3. Τις διατάξεις του αρ. 13 του Ν. 2817/2000 (ΦΕΚ 78/τ. 
Α') «Ειδικό Τεχνικό Εργαστηριακό Προσωπικό (Ε.Τ.Ε.Π.), 
Ειδικό και Εργαστηριακό Διδακτικό Προσωπικό (Ε.Ε.ΔΙ.Π.) 
και Διοικητικό Προσωπικό των Α.Ε.Ι.». 

4. Τις διατάξεις του Π.Δ. 118/2002 (ΦΕΚ 99/τ.Α') «Βαθ¬ 
μολογική και μισθολογική κατάσταση και εξέλιξη των 
μελών Ε.Ε.ΔΙ.Π. των Α.Ε.Ι.». 

5. Τις διατάξεις των άρθρων 29 και 79 του Ν. 4009/2011 
(ΦΕΚ 195/τ.Α') όπως τροποποιήθηκαν και ισχύουν με το 
Ν. 4115/2013 και το Ν. 4186/2013. 

6. Τις διατάξεις του άρθρου 7 παρ. 2 του Ν. 4009/2011 
όπως τροποποιήθηκε με το άρθρο 1 παρ. 2 του 
Ν. 4076/2012 (ΦΕΚ 159/τ.Α'). 

7. Τις διατάξεις του άρθρου 68 της παραγράφου 3 
περ. 1 του Ν. 4235/2014 (ΦΕΚ 32/τ.Α'). 

8. Την με αρ. 2702/05-03-2014 (ΑΔΑ:ΒΙΚΣ469Β7Ξ-ΧΧΕ) 
διαπιστωτική πράξη του Πρύτανη για την αυτοδίκαια 
μετατροπή των θέσεων Ε.Ε.ΔΙ.Π. (κλάδων I και II.) σε 
Ε.Ε.Π. και Ε.ΔΙ.Π.. 

9. Τα στοιχεία του προσωπικού τους μητρώου, δια¬ 
πιστώνουμε: 

Α) I. την αυτοδίκαια ένταξη των υπηρετούντων μελών 
της κατηγορίας Ειδικού και Εργαστηριακού Διδακτικού 
Προσωπικού (Ε.Ε.ΔΙ.Π.) κλάδου II του Πανεπιστημίου Θεσ¬ 
σαλίας σε αντίστοιχες οργανικές θέσεις της κατηγορίας 
Εργαστηριακού Διδακτικού Προσωπικού (Ε.ΔΙ.Π.), σύμφω¬ 
να με τα προβλεπόμενα στο άρθρο 29 του Ν. 4009/2011, 
διατηρώντας την βαθμολογική και μισθολογική τους 
κατάσταση, μέχρι την έκδοση του κατά τις διατάξεις 
της παρ. 6 του ως άνω άρθρου Π.Δ., ως ακολούθως: 

1. Ελπινίκη Σκουφογιάννη του Βασιλείου, σε θέση 
Ε.ΔΙ.Π., ΠΕ κατηγορίας με Α' βαθμίδα του Τμήματος 
Γεωπονίας Φυτικής Παραγωγής και Αγροτικού Περιβάλ¬ 
λοντος της Σχολής Γεωπονικών Επιστημών του Πανε¬ 
πιστημίου Θεσσαλίας. 

2. Ασήμω Πανάγου του Ιωάννη, σε θέση Ε.ΔΙ.Π., ΠΕ κα¬ 
τηγορίας με Α' βαθμίδα του Πανεπιστημίου Θεσσαλίας. 

3. Αθανασία Τζιβάρα του Ηρακλή, σε θέση Ε.ΔΙΠ., ΠΕ 
κατηγορίας με Α' βαθμίδα του Τμήματος Κτηνιατρι¬ 
κής της Σχολής Επιστημών Υγείας του Πανεπιστημίου 
Θεσσαλίας. 

4. Γεώργιος Καλαούζης του Βασιλείου, σε θέση Ε.ΔΙ.Π., 
ΠΕ κατηγορίας με Γ' βαθμίδα του Τμήματος Αρχιτεκτό¬ 
νων Μηχανικών της Πολυτεχνικής Σχολής του Πανεπι¬ 
στημίου Θεσσαλίας. 

5. Ευθύμιος Ντάλλας του Γεωργίου, σε θέση Ε.ΔΙ.Π., 
ΠΕ κατηγορίας με Γ' βαθμίδα του Τμήματος Ιστορί¬ 
ας, Αρχαιολογίας και Κοινωνικής Ανθρωπολογίας της 

Σχολής Ανθρωπιστικών και Κοινωνικών Επιστημών του 
Πανεπιστημίου Θεσσαλίας. 

6. Μαρία Κονταξή του Βασιλείου, σε θέση Ε,ΔΙ.Π., ΤΕ 
κατηγορίας με Δ' βαθμίδα του Τμήματος Οικονομικών 
Επιστημών της Σχολής Ανθρωπιστικών και Κοινωνικών 
Επιστημών του Πανεπιστημίου Θεσσαλίας. 

7. Ζαχαρούλα Κυριακοπούλου του Γεωργίου, σε θέση 
Ε.ΔΙ.Π., ΠΕ κατηγορίας με Δ' βαθμίδα του Τμήματος 
Βιοχημείας και Βιοτεχνολογίας της Σχολής Επιστημών 
Υγείας του Πανεπιστημίου Θεσσαλίας. 

8. Νικόλαος Βαϊόπουλος του Ευσταθίου, σε θέση 
Ε.ΔΙ.Π., ΠΕ κατηγορίας με Δ' βαθμίδα του Τμήματος 
Πληροφορική με Εφαρμογές στην Βιοϊατρική της Σχο¬ 
λής Θετικών Επιστημών του Πανεπιστημίου Θεσσαλίας. 

9. Αλέξανδρος Βάβουλας του Βασιλείου, σε θέση 
Ε.ΔΙ.Π., ΠΕ κατηγορίας με Δ' βαθμίδα του Τμήματος 
Πληροφορική με Εφαρμογές στην Βιοϊατρική της Σχο¬ 
λής Θετικών Επιστημών του Πανεπιστημίου Θεσσαλίας. 

II. Η διανυθείσα προϋπηρεσία των ανωτέρω λαμβά- 
νεται υπόψη για κάθε υπηρεσιακή και μισθολογική συ¬ 
νέπεια. 

Β) I. την αυτοδίκαια ένταξη των υπηρετούντων μελών 
της κατηγορίας Ειδικού και Εργαστηριακού Διδακτι¬ 
κού Προσωπικού (Ε.Ε.ΔΙ.Π.) κλάδου II του Πανεπιστημίου 
Θεσσαλίας σε αντίστοιχες προσωποπαγείς θέσεις της 
κατηγορίας Εργαστηριακού Διδακτικού Προσωπικού 


(Ε.ΔΙ.Π.), επειδή δεν διαθέτουν τα προβλεπόμενα στο 
άρθρο 29 του Ν. 4009/2011 τυπικά προσόντα, διατηρώ¬ 
ντας την βαθμολογική και μισθολογική τους κατάσταση, 
μέχρι την έκδοση του κατά τις διατάξεις της παρ. 6 του 
ως άνω άρθρου Π.Δ., ως ακολούθως: 

1. Δέσποινα Κοκιούμη του Κωνσταντίνου, σε προσω¬ 
ποπαγή θέση Ε.ΔΙ.Π., ΤΕ κατηγορίας με Α' βαθμίδα του 
Τμήματος Γεωπονίας Ιχθυολογίας και Υδάτινου Περι¬ 
βάλλοντος της Σχολής Γεωπονικών Επιστημών του Πα¬ 
νεπιστημίου Θεσσαλίας. 

2. Ευλαλία Κουφοστάθη του Γεωργίου, σε προσω¬ 
ποπαγή θέση Ε.ΔΙ.Π., ΤΕ κατηγορίας με Α' βαθμίδα 
Τμήματος Γεωπονίας Ιχθυολογίας και Υδάτινου Πε¬ 
ριβάλλοντος της Σχολής Γεωπονικών Επιστημών του 
Πανεπιστημίου Θεσσαλίας. 

II. Η διανυθείσα προϋπηρεσία των ανωτέρω λαμβάνεται 
υπόψη για κάθε υπηρεσιακή και μισθολογική συνέπεια. 

III. Οι οργανικές θέσεις που κατείχαν οι ανωτέρω 
προστίθενται στις κενές οργανικές θέσεις κατηγορίας 
Ε.ΔΙ.Π. που ανήκουν στο Α.Ε.Ι.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 6 Μαρτίου 2014 

Ο Πρύτανης 
ΙΩΑΝΝΗΣ ΜΕΣΣΗΝΗΣ 

